હા, આ ફિલ્મ પણ ‘રોબિન્સન ક્રુસો’ કે ‘કાસ્ટ અવે’ની કેટેગરીમાં જ આવે છે, પણ સૌથી મોટો ફરક છે હળવાશનો, પૉઝિટિવિટીનો. અહીં માર્ક વૉટની બનેલા મૅટ ડેમનને ખબર છે કે ગમે તે ઘડીએ એના જીવન પર પૂર્ણવિરામ મુકાઈ જશે, પણ તોય એ સામે ચાલીને પોતાનો દાવ ડિક્લેર નથી કરતો. એ શાંત રહે છે. મૅક્સિમમ સમય સુધી જીવતા રહેવાની ગણતરીઓ માંડે છે. કેમેરા એટલે કે આપણી સામે જોઇને હળવી મજાકો કરે છે. ખેતી કરે છે અને એક મંગળવાસી થઇને પૃથ્વીવાસીઓ સાથે સંપર્ક કરવાની કોશિશો કરે છે. ‘ધ વૉક’ની જેમ અહીં પણ મેલોડ્રામા ઠપકારવાની પૂરેપૂરી ગુંજાઇશ હતી, પણ અગેઇન, આ રિડલી સ્કોટની ફિલ્મ છે, સંજય ગુપ્તાની નહીં.